
OBČINSKI SVET						
     

NASLOV:


Predlog Sklepa o načinu glasovanja 


PRAVNA PODLAGA:  

· 21. in 29.člen Zakona o lokalni samoupravi (Zakon o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1, 30/18, 61/20 - ZIUZEOP-A, 80/20 - ZIUOOPE), 
· Zakon o državnem svetu (Uradni list RS, št. 100/05 – uradno prečiščeno besedilo, 95/09 – odl. US, 21/13 – ZFDO-F, 81/18 – odl. US, 16/23, 12/24 – ZVDZ-E in 57/25 – ZF)
· 18. člen Statuta Občine Renče-Vogrsko (Uradni list RS, št. 7/07, 1/09, 5/12, 22/12-UPB, 88/15, 14/18, 56/25)

PREDLAGATELJ:  
Tarik Žigon, župan

PRIPRAVLJALEC: 
Župan, občinska uprava 

OBRAZLOŽITEV:  


Predsednik Državnega zbora RS je dne 19.6.2026 razpisal nadomestne volitve članov državnega sveta – predstavnikov lokalnih interesov v 9. in 12. volilni enoti za volitve predstavnikov lokalnih interesov v državni svet (Uradni list RS, št. 1026/2026). Nadomestne volitve bodo v sredo, 19. 8. 2026. Za dan razpisa nadomestnih volitev, s katerim začnejo teči roki za volilna opravila, se šteje petek, 26. 6. 2026. Volilna enota 12 obsega občine: Ajdovščina, Brda, Kanal, Miren – Kostanjevica, Nova Gorica, Renče – Vogrsko, Šempeter – Vrtojba in Vipava.


Občinski sveti izvedejo postopke izvolitve predstavnikov v volilno telo in predložijo pristojni volilni komisiji volilne enote seznam izvoljenih predstavnikov. Občinski sveti izvedejo tudi postopke določitve kandidatov za člana državnega sveta predstavnika lokalnih interesov in pristojni volilni komisiji predložijo kandidature z osebnimi podatki in pisnimi soglasji kandidatov.

Zakon o državnem svetu ne določa načina imenovanja predstavnikov v volilno telo in imenovanja kandidatov za člane državnega sveta. Postopki se zato izvedejo skladno z določili statuta in poslovnika posamezne občine in občinskega sveta.

Statut Občine Renče–Vogrsko določa, da je glasovanje praviloma javno, tajno pa, kadar tako določa zakon, statut ali kadar tako predhodno odloči občinski svet.
Poslovnik Občine Renče–Vogrsko določa, da svet praviloma odloča z javnim glasovanjem, s tajnim pa če tako sklene pred odločanjem o posamezni zadevi. 27.člen Statuta določa, da se dopisna seja lahko opravi, kadar ni pogojev za sklic redne seje sveta. 

Zaradi poletnega obdobja, letnih dopustov, posledično nesklepčnosti občinskega sveta  in potrebe po pravočasni izvedbi postopka imenovanja, se predlaga, da občinski svet preuči možnost odločanja o imenovanju elektorjev in kandidatov za člana državnega sveta z javnim glasovanjem, kar omogoči sklic in glasovanje oziroma odločanje na dopisni seji.




RAZLOGI ZA SPREJETJE: 
Razpis nadomestnih volitev za člana Državnega sveta RS. 



OCENA STANJA:
/

CILJI IN NAČELA:

S potrditvijo sklica dopisane seje se sledi pravočasni izvedbi  postopka imenovanja.


FINANČNE IN DRUGE POSLEDICE:
Sprejem sklepa ne povzroča finančnih obremenitev za proračun občine.


Pripravili:
Beti Čufer, direktorica občinske uprave
Andreja Škapin, podsekretarka




























Predlog:
_________________________________________________________________________________

Na podlagi 14.člena Zakon o državnem svetu (Uradni list RS, št. 100/05 – uradno prečiščeno besedilo, 95/09 – odl. US, 21/13 – ZFDO-F, 81/18 – odl. US, 16/23, 12/24 – ZVDZ-E in 57/25 – ZF) in 18. člena Statuta Občine Renče-Vogrsko (Uradni list RS, št. 7/07, 1/09, 5/12, 22/12-UPB, 88/15, 14/18, 56/25) je Občinski svet Občine Renče-Vogrsko na ___ seji dne ______ sprejel


SKLEP


1. člen

Občinski Svet Občine Renče-Vogrsko soglaša, da se postopek izvolitve predstavnikov v volilno telo in postopek določitve kandidatov za člana državnega sveta predstavnika lokalnih interesov izvede z javnim glasovanjem na dopisni seji.


2. člen


Ta sklep velja takoj.



Številka:
Bukovica, dne 
                                                                                        		         Tarik Žigon
                                                                                         		              župan





